Musa Al SHAER / AFP

17/04/2020

De post la unuaj kazoj de kronviruso detektitaj en Israelo kaj en la Palestinaj Teritorioj, la israelaj aŭtoritatoj procedis entrudiĝojn en cento da domoj, plu akaparis palestinajn terojn aŭ malkonstruis kelkajn strukturojn. Tio malfortigas la strebojn celantajn reteni la pandemion.

En la Palestinaj Teritorioj, la okupacio ne ĉesis malgraŭ la kronviruso. Dum la vivo lante iras, dum la lernejoj estas fermitaj, kaj la loĝantoj ne eliras el sia hejmo, la israelaj aŭtoritatoj detruadis preskaŭ 70 strukturojn de post la komenciĝo de la pandemio. «Leĝa devigo de la internacia juro klare mencias: la okupacianto, Israelo, respondecas pri la sano de la okupaciatoj, la Palestinanoj. Nun, ili faras la malon», eksplikas Karl Ŝembri, kiu laboras en la Norvegia konsilio por la rifuĝintoj. «Tio estas frenezaĵo».

Domoj, en momento kiam la loĝantoj estas petitaj izoliĝi, tendoj uzataj kiel improvizitaj malsanulejoj, aŭ instalaĵoj, kiuj ebligas aliron al akvo, estis tiel detruitaj. Tiuj «kutimaj» malkonstruadoj konsistigas plian streson dum la pandemio, bedaŭras Yara Asi, politika analisto en la pensfabriko Al Ŝabaka: «Tiuj eventoj neniam haltas. La okupacio estas same ol kutime. La sola diferenco eble estas, ke la israelaj aŭtoritatoj surhavas maskojn kaj kombineojn. Kaj ne gravas, kia estas la detruita strukturo ; ekde kiam soldatoj intervenas, kun konstru-materialo, la viruso estas kunportata kaj la risko de kontaĝo altiĝas».

Krom tiuj malkonstruadoj, 217 palestinanoj estis arestitaj, inter kiuj 16 neplenaĝuloj. Kaj tiujn du lastajn semajnojn, dudeko da atakoj de israelaj kolonianoj estis konstatitaj, raportas Amit Gilutz, porparolanto de la NeRegistara Organizaĵo B'Tselem. «La kolonianoj profitas preskaŭ plenan nepunitecon, kaj pro tio kreskas tiuj perfortoj», li denuncas. Tiuj atakoj estigas kolektiĝojn kaj bremsas la strebojn por lukti kontraŭ la pandemia disvastiĝo.